google/wiki40b huggingface dataset:
Kepulauan Hanish

Kepulauan Hanish (Bahasa Arab: جزر حنيش‎) ialah sekumpulan pulau di Laut Merah. Kebanyakan pulau itu merupakan sebahagian negara Yemen tetapi sebelum 1998-1999, pulau-pulau itu juga dituntut oleh Eritrea. Selepas perbicaraan yang berpanjangan di mahkamah antarabangsa di bawah bimbingan Dr. Abdul-Karim Aleryani, Yemen diberikan pemilikan penuh terhadap pulau-pulau yang lebih besar, manakala Eritrea diberikan pulau-pulau pinggir di sebelah barat daya pulau-pulau yang lebih besar.

Sejarah

Kepulauan Hanish dituntut oleh Turki sehingga 1923 apabila mereka membatalkan tuntutannya. Sejak masa itu, kepulauan tersebut ditadbirkan oleh Tanah Jajahan Eritrea Itali sehingga 1941. Pada tahun itu, selepas penyerahan tentera penjajah Itali, tentera British mengasaskan Eritrea sebagai sebuah negeri naungan.
Pada sepanjang dekad 1970-an, Ethiopia (yang mengilhakkan Eritrea) dan Yaman menuntut Kepulauan Hanish. Minat Etiopia terhadap kepulauan itu berasal daripada fakta bahawa pasukan kemerdekaan Eritrea mempergunakan Kepulauan Hanish serta Pulau Zuqar yang berhampiran sebagai pangkalan untuk menyerang kepentingan tentera Etiopia.
Pada 1991, Eritrea mencapai kemerdekaan lalu pada 1995, ia mencuba menguasai Kepulauan Hanish. Ini mencetuskan konflik Kepulauan Hanish yang akhirnya ditimbang tara selepas suatu pertempuran yang singkat antara Eritrea dan Yaman. 3 hingga 12 orang Eritrea dan 15 orang Yaman dibunuh dalam pertempuran tersebut. Bagaimanapun, komuniti antarabangsa memberikan penguasaan kepulauan itu kepada Yaman.
Kelumpuhan tidur

Kelumpuhan tidur merujuk kepada keadaan lumpuh ketika tidur ataupun ketika bangun tidur. Mereka yang mengalami kelumpuhan tidur pada kebiasaannya akan mengalami masalah untuk menggerakkan anggota badan, tidak berupaya untuk bersuara dan sebagainya. Kelumpuhan tidur juga biasanya di datangi dengan halusinasi seram atau mimpi ngeri.
Kelumpuhan tidur berlaku dalam keadaan pesakit separuh sedar, selalunya akan tidak sedar sama ada mereka sedang tidur atau pun dalam keadaan jaga sewaktu mengalami lumpuh tidur. Ia juga kebiasaannya berlaku dalam kedudukan tidur melentang atau dada menghadap ke atas.

Gejala dan ciri-ciri

Secara fisiologi, kelumpuhan tidur berkaitan dengan REM atonia, kelumpuhan yang berlaku sebagai sebahagian semula jadi bagi tidur mata gerak cepat (rapid eye movement, REM). Kelumpuhan tidur berlaku apabila otak terjaga dari keadaan REM. tetapi kelumpuhan badan tetap berlaku. Ini menyebabkan pesakit berada dalam keadaan sedar tetapi tidak dapat bergerak. Kelumpuhan ini boleh memakan masa dari beberapa saat sehinggalah ke beberapa minit "dengan mana si pesakit mungkin akan mengalami gejala panik dan perasan yang khayalan tersebut adalah palsu". (diterangkan di bawah) Sebagai mana yang dicadangkan hubung kait dengan REM, kelumpuhan ini bukanlah sepenuhnya; penggunaan surih EOG menunjukkan pergerakan mata masih boleh berlaku semasa kejadian sebegini. Bila narkolepsi tidak hadir, kelumpuhan tidur dirujuk sebagai kelumpuhan tidur terasing (isolated sleep paralysis, ISP).
Lagi, kelumpuhan ini boleh diiringi oleh halusinasi seram atau (hipnopompik or hipnagogik) dan perasaan takut yang amat sangat. Ketakutan si pesakit terhadap kelumpuhan tidur utamanya datang daripada kejelasan husinasi yang dialaminya. Elemen berhalusinasi bagi kelumpuhan tidur membuatkan seseorang cenderung kepada menafsirkan pengalaman tersebut sebagai mimpi, kerana objek-objek yang tidak masuk akal mungkin muncul di dalam ruang bilik dalam pandangan mata kasar seseorang. Sesetengah ahli sains mencadangkan keadaan ini sebagai penerangan bagi penculikan makhluk asing dan penemuan hantu. Satu kajian daripada Susan Blackmore dan Marcus Cox (kajian Blackmore-Cox) dari University of the West of England menyokong pendapat bahawa laporan berkenaan penculikan makhluk asing adalah berkaitan dengan kelumpuhan tidur berbanding kelabilan lobus temporal.
Kampung Kesang Jaya

Sejarah

Bermula dari kawasan Hutan Simpan Ayer Panas, kawasan ini pernah dijadikan tempat penanaman ubi kayu ketika di zaman pemerintahan Jepun. Melalui perancangan yang dibuat oleh pihak Kerajaan Negeri Melaka pada tahun 1972, kawasan ini telah disediakan pelan tentu ukur untuk tapak-tapak perumahan dengan purata keluasan ¼ ekar bagi setiap lot untuk dianugerahkan kepada masyarakat setempat yang mana ketika itu dikenali sebagai Kampung Baru Ayer Panas.
Kawasan ini telah mula diduduki seawal tahun 1977. Ketika itu terdapat hanya 5 buah rumah, dan bekalan air diambil dari perigi yang digali berdekatan dengan paya di dalam kawasan ini. Di antara mereka ialah En. Baharim bin Hassan dan Tn. Hj. Minhad bin Embi merupakan antara orang Melayu yang pertama mendirikan rumah kediaman di kawasan ini. Seterusnya, diikuti oleh Encik Kerk Chee Yong dan Encik Teh Kim Swee bagi masyarakat Cina serta Encik Mardusiva bagi masyarakat India. Selepas mereka, ramai lagi mengikut jejak langkah mereka sehinggalah terbentuknya sebuah perkampungan terancang yang terdiri dari berbilang kaum yang dikenali sekarang sebagai “Kampung Kesang Jaya”.
Kemudahan awam yang pertama dibina di kampung ini ialah surau yang dibina mengunakan kayu sepenuhnya, dimana ia telah dibina pada tahun 1988 secara bergotong-royong oleh masyarakat setempat untuk kemudahan beribadat pada masa itu. Dengan bertambahnya bilangan rumah-rumah kediaman secara berperingkat-peringkat, secara tidak langsung kemudahan-kemudahan asas juga telah diwujudkan oleh kerajaan seperti bekalan elektrik pada tahun 1978, bekalan air pada tahun 1981, saliran longkang, talian telefon dan jalan raya. Selain itu, pelbagai kemudahan awam juga telah diwujudkan atau diperbaiki semula seperti Surau An' Nur Kesang Jaya, Balai Raya Kampung Kesang Jaya, Perpustakaan Desa Kesang Jaya, telefon awam, tadika, taska, Pusat Masakan An' Nur Kesang Jaya, padang bola, gelanggang dan gerai-gerai.
Pierrefeu-du-Var

Pierrefeu-du-Var ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Novacelles

Novacelles merupakan sebuah komun di jabatan Puy-de-Dôme di tengah Perancis.
Filem Master of the World, 1961

Pelakon

Filem ini turut disertai oleh beberapa orang pelakon terkenal, antaranya adalah Vincent Price, Charles Bronson, Henry Hull

Ringkasan

Pada akhir abad ke-19, seorang ahli sains dan pasukannya telah dijadikan sebagai "tetamu" bagi Robur di atas kapal udaranya ...
Senthil

Kerjaya

Dia telah berlakon dengan beberapa pelakon dan pelawak popular dalam industri filem Selatan India. Dia biasanya muncul dalam filem-filem bersama Goundamani dalam lawak bersama. Bersama-sama, mereka telah membentuk pasangan lawak dalam banyak filem Tamil. Baru-baru ini, Senthil telah mula berlakon dalam siri telivisen bahasa Tamil.
Ia bersama Koundamani dikenali sebagai Laurel dan Hardy bagi Filem Tamil.

Kehidupan peribadi

Dia dilahirkan pada 23 Mac 1951 di sebuah desa kecil bernama Ilanjambore berhampiran Mudukulathur di daerah Ramanathapuram. Keluarganya adalah Ramamoorthi dan Thirukammal. Dia lari dari kampungnya ketika berusia 12 kerana dimarahi ayahnya. Dia pada mulanya bekerja di kedai minyak, kemudian di kedai wine peribadi sebagai pelayan bar dan kemudian berlakon drama di mana ia mula mengembangkan kemahirannya. Dia perlahan-lahan menceburi industri filem Tamil memegang peranan kecil dan akhirnya mendapat peranan yang baik dalam filem Malayoor Mambattiyan. Ia mengahwini Kalaiselvi pada tahun 1984. Dia memiliki dua orang anak lelaki, Dr Manikanda Prabhu dan Hemachandra Prabhu.
Gurun Mojave

Gurun Mojave (disebut /moʊˈhɑːvi/ atau /məˈhɑːvi/), (Hayikwiir Mat'aar dalam Mojave), ialah gurun yang terletak di bahagian selatan California dan sebahagian kecil California Utara, barat daya Utah, selatan Nevada, dan barat laut Arizona, di Amerika Syarikat. Gurun ini dinamai dari suku asli Amerika, Mohave.
Heian Jingū

Kuil Heian (平安神宮 Heian-jingū) (平安神宮, Heian-jingū) merupakan sebuah kuil Shinto yang terletak di Sakyō-ku, Kyoto, Jepun. Kuil tersebut diberikan kedudukan Beppyō Jinja (別表神社) (peringkat papan atas dari kuil-kuil) oleh Persatuan Kuil Shinto. Tempat tersebut diangkat menjadi hartanah kebudayaan penting Jepun.
Padebuolo

Poskod

Poskod yang digunakan di Padebuolo adalah 96113. Terdapat 11 buah desa di dalam daerah kecamatan Kota Timur.
Abd al Malik

Abd al Malik, lahir Régis Fayette-Mikano (14 Mac 1975,Paris) merupakan seorang penyanyi rap dan spoken word Perancis yang berasal dari Congo. Beliau mengambil bahagian dalam kumpulan NAP(New African Poet). Pada tahun 1999, beliau memeluk agama Islam. Beliau berkahwin dengan penyanyi Maghribi Perancis Wallen dan mempunyai seorang anak. Beliau bernaung dibawah Universal Music France.
Dilahirkan di Paris pada tahun 1975, Abd al Malik, beliau dan 6 saudara lelaki dan saudara perempuam berpindah ke Brazzaville, Congo 1977-1981 sebelum kembali ke Strasbourg, Perancis.
Pada tahun 2006, beliau memenangi Prix Constantin, anugerah muzik tahunan Perancis yang diberikan kepada album yang terbaik seorang artis yang telah datang untuk menonjol sepanjang tahun yang lalu.
Renah Kemumu

Poskod

Poskod yang digunakan di Renah Kemumu adalah 37372. Terdapat 10 buah desa di dalam daerah kecamatan Jangkat.
Saint-Jacques-d'Aliermont

Saint-Jacques-d'Aliermont ialah komun di jabatan Seine-Maritime dan di kawasan Haute-Normandie di utara Perancis.
Karedok, Jatigede, Sumedang

Poskod

Poskod yang digunakan di Karedok adalah 45377. Terdapat  buah desa di dalam daerah kecamatan Jatigede.
Aizenay

Sejarah

Terdapat peninggalan kediaman gua di sepanjang pinggir sungai Vie. St. Benedict meninggal dunia di Aizenay pada 360 di Abbey of St. Benedict Quinçay. Gereja itu telah didaftarkan sebagai Monumen Bersejarah Aizenay pada tahun 2007.
Pada 27 Mac 1944, sebuah pesawat Amerika B-17 bernama "Big Red" terhempas di pinggir Aizenay di hutan, membunuh 4 orang. Ia adalah sebahagian daripada 388 pasukan yang menyerang sasaran di rantau Bordeaux pada masa itu. 50 tahun kemudian, pada bulan Disember 1994, buku "His Name Was Big Red" telah diterbitkan. Pada 1 Julai 1995, "Jalan Peringatan" dicipta dan monumen yang didirikan di tapak kemalangan pengebom itu. Hakikatnya, juruterbang "Big Red" telah terselamat; dia bersembunyi di hutan berhampiran, dan akhirnya bersembunyi di kandang di dusun kecil bernama "La Nicolière", oleh Mme Idais, yang tinggal di dusun tersebut. Dia mempertaruhkan hidupnya (dan penduduknya) dengan menyembunyikan juruterbang. Dia akhirnya menyamar, menggunakan kereta api, dan pergi ke Sepanyol. Juruterbang itu mati akibat kanser pada tahun 1990-an, tetapi jandanya kembali untuk melihat Mme Idais (pada masa itu berusia 80 tahun) untuk mempersembahkan satu salinan buku itu, diterjemahkan ke dalam bahasa Perancis. Buku ini kini boleh didapati di Aizenay, tetapi pada masa itu, salinannya tersebut adalah satu-satunya yang ada!
Karen Strassman

Karen Strassman ialah seorang pelakon suara latar daripada Amerika Syarikat yang terkenal dalam menyumbangkan suaranya untuk watak-watak dalam siri anime, termasuklah Fantine dalam IGPX. Dia juga mampu bertutur dalam bahasa Perancis dengan lancar dan menggunakan loghat bahasa tersebut apabila memainkan watak-watak Perancis. Dia juga menggunakan nama-nama gelaran seperti Kirsty Pape dan Mia Bradly.
Lamahu, Bulango Selatan

Poskod

Poskod yang digunakan di Lamahu adalah 96582. Terdapat 8 buah desa di dalam daerah kecamatan Bulango Selatan.
Mundeh Kauh

Poskod

Poskod yang digunakan di Mundeh Kauh adalah 82162. Terdapat 9 buah desa/kelurahan di dalam daerah kecamatan Selemadeg Barat.
Ottendorf, Thuringia

Ottendorf merupakan sebuah kawasan perbandaran terletak di daerah Saale-Holzland, Thüringen, Jerman.
Würstelstand

Würstelstand (Bahasa Melayu: gerai sosej) merupakan gerai tepi jalan Austria yang menjual sosej, hot dog dan juga makanan ringan.
Würstelstände mulanya telah wujud ketika zaman Empayar Austria-Hungary untuk menyediakan sumber pendapatan kepada para tentera veteran. Würstelstände mudah ditemui di perhentian stesen kereta apai atau di mana tempat awam.
Banaue, Ifugao

Banaue (Tagalog Banaue), merupakan sebuah kawasan perbandaran yang terletak di wilayah Ifugao, Filipina
Gunung Berapi Amukta

Aktiviti gunung berapi

Lapuran yang dicatat dengan baik mengenai sejarah gunung berapi Amukta adalah jarang; aktiviti dilaporkan pada 1786 hingga 1791, dan sekali lagi pada 1876 (Coats, 1950). Petroff (1884, citing Grewingk, 1850) menyenaraikan aktiviti di Amukhton pada 1770, kemungkinannya oleh gunung berapi yang sama; sama juga, Dall (1870, citing Grewingk, 1850) menggambarkan ketiadaan kativiti di Amukta pada 1770. Pada 13 Februari 1963 letupan berlaku membabitkan kawah pusat dan satu atau lebih lohong sisi; abu dan lahar dihasilkan (Anchorage Times, February 11, 1963; Decker, 1967). Awan rendak tegar melindungi sumber sebenar lahar, tetapi aliran dilihat mengalir dari bahagian barat kon barat daya ke laut di Traders Cove (Bulletin of Volcanic Eruptions, 1963).
Gunung Berapi Amukta yang setinggi 1066 meter (3497 kaki), terletak pada kordinate 52° 30′0″N, 171° 15′8″W.
Buah pelaga

Buah pelaga (bahasa Inggeris: cardamon) merupakan sejenis rempah yang terkenal semenjak zaman dahulu kala. Ia digunakan sebagai perisa dalam masakan.
Étavigny

Étavigny ialah sebuah komun di jabatan Oise di utara Perancis, wilayah Picardy.
Tambora, Tambora

Poskod

Poskod yang digunakan di Tambora adalah 11220. Terdapat 11 buah desa di dalam daerah kecamatan Tambora.
Vaumoise

Vaumoise ialah sebuah komun di jabatan Oise di utara Perancis, wilayah Picardy.
La Ferrière-Bochard

La Ferrière-Bochard ialah sebuah komun di jabatan Orne di barat-laut Perancis.
Biduk

Biduk ialah sejenis perahu yang digunakan untuk menangkap ikan atau untuk memunggah barang-barang di sungai. Biduk sering dikaitkan dengan salah satu peribahasa Melayu iaitu biduk lalu kiambang bertaut.
Kampung Permatang Bukit Lintang

Poskod

Poskod yang digunakan di Kampung Permatang Bukit Lintang, Kota Kuala Muda, Kedah adalah 08500.
Aliseda

Aliseda merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Snowflake, the White Gorilla

Ringkasan

Snowflake adalah istimewa, ia satu-satunya gorilla putih di dunia. Ia merupakan tarikan utama di zoo ini, kanak-kanak sukanya ...
Naupala

Demografik 2001

Menurut bancian India pada tahun 2001, Naupala memiliki bilangan penduduk seramai 7,123. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Naupala memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Pensampelan (pemprosesan isyarat)

Dalam memproses isyarat, pensampelan (bahasa Inggeris: sampling) ialah pengurangan sesuatu isyarat selanjar kepada isyarat digital. Contoh yang biasa ialah penukaran gelombang bunyi (merupakan isyarat selanjar) kepada satu jujukan sampel (merupakan isyarat masa diskret). Sampel ialah satu nilai atau satu set nilai pada satu titik masa dan/atau ruang.
Subsistem atau operasi yang mengekstrak sampel daripada sesuatu isyarat selanjar disebut pensampel, dan secara teori, pensampel sempurna ialah pensampel yang menghasilkan sampel yang bersamaan dengan nilai serta-merta bagi isyarat yang diproses pada titik yang diingini.
Banyusoco

Poskod

Poskod yang digunakan di Banyusoco adalah 55861. Terdapat 13 buah desa di dalam daerah kecamatan Playen.
Natrium nitrat

Penghasilan

Natrium nitrat boleh dihasilkan dalam industri melalui peneutralan asid nitrik dengan natrium karbonat atau natrium bikarbonat.
Bahasa Melayu Kelantan

Dialek dan Loghat (Aksen) antara Penutur Asli

Dalam loghat bahasa ini juga terdapat perbezaan yang sedikit penyebutan dari daerah dan kawasan tertentu yang akhiran -ong dan -eng  digugurkan atau tdak berbunyi iaitu:
i) Jajahan Kota Bharu, Bachok, Tumpat, Jeli, Gua Musang, Pasir Puteh. -ong, -eng
ii) Jajahan Kota Bharu (Ketereh, Kadok, Kok Lanas, Melor & sesetengah kawasan), Machang, Tanah Merah (sesetengah kawasan), Pasir Mas (sesetengah kawasan), Kuala Krai (sesetengah kawasan). -o dan -é
Contoh:
1. (BM) Tolong
i) tulong 
ii) tulo
2. (BM) (Duit) Syiling
i) sekeleng
ii) sekelé
Boleh dikatakan penutur lengkok -o' dan -e' berada berhampiran Sungai Kelantan/Kawasan tengah Kelantan.
DIALEK
Ada perbezaan dialek dalam Bahasa Kelantan ini di beberapa daerah namun perlu kajian dibuat.
Kampung Sungai Kerwin

Poskod

Poskod yang digunakan di Kampung Sungai Kerwin, Teluk Intan, Perak ialah 36000.
Sayang Disayang

Sayang Disayang merupakan sebuah rancangan siri televisyen terbitan YKNA Network Sdn. Bhd. yang ditayangkan di Astro Ria. Kini, rancangan ini ditayangkan pada hari Ahad, 7 malam.
Program berkenaan dilancarkan oleh Menteri Kebudayaan, Kesenian dan Warisan, Datuk Seri Dr Rais Yatim di Astro dan diacarakan oleh Nor Hidayu Shamsuddin ini mengimbas kembali perkembangan industri muzik Melayu sejak tahun 40-an yang ketika itu muzik Melayu banyak tertumpu di Singapura.
Program ini menyaksikan setiap lagu yang disiarkan, disertakan dengan fakta berkaitan pencipta, penyanyi, di samping tahun penerbitannya. Tidak ketinggalan juga paparan kajian dan temubual artis-artis serta orang lama yang banyak berkecimpung dalam muzik Melayu dahulu. Antaranya ialah Ali G, Kassim Masdor, R Ismail dan Rokiah Hanafi.
Rancangan Sayang Disayang ini adalah rancangan yang turut diterbitkan oleh Yusnor Ef selepas menerbitkan rancangan Gemilang Filem Melayu yang turut ditayangkan Astro Ria sebanyak tiga musim, dari tahun 2003 hingga 2005.
Rancangan ini mengambil namanya sempena sebuah tajuk lagu lama yang iaitu "Sayang Disayang".
Lacapelle-Pinet

Lacapelle-Pinet ialah sebuah komun yang terletak di komun Tarn di selatan Perancis.
Avinyó

Avinyó merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Juntiweden

Poskod

Poskod yang digunakan di Juntiweden adalah 45282. Terdapat buah desa di dalam daerah kecamatan Juntinyuat.
Periskop

Periskop adalah sejenis alat untuk mencerap atas, sekitar atau melalui sebuah objek, halangan atau keadaan yang menghalang pemerhatian garis penglihatan langsung daripada kedudukan semasa seorang pemerhati.
Ia terdiri dalam bentuk yang paling mudahnya daripada sebuah bekas yang dipasangkan dengan cermin pada setiap hujung bekas tersebut, dengan cermin-cermin ini diselarikan antara satu sama lain pada sudut 45°. Bentuk periskop dengan penambahan dua kanta mudah ini digunakan untuk tujuan pemerhatian di medan pertempuran semasa Perang Dunia Pertama. Anggota tentera juga menggunakan periskop dalam beberapa turet meriam dan kenderaan berperisai.
Periskop yang lebih rumit reka bentuknya menggunakan prisma dan/atau gentian optik canggih serta membolehkan pembesaran imej. Jenis periskop ini beroperasi dalam kapal selam serta pelbagai bidang sains. Keseluruhan reka bentuk periskop kapal selam yang klasik kapal terdiri daripada konsep mudah dua teleskop yang menunjuk ke arah satu sama lain. Jika dua teleskop mempunyai pembesaran berbeza, maka perbezaan antara kedua-dua periskop ini menyebabkan pembesaran atau pengurangan secara keseluruhan.

Sejarah

Konsep alat pencerap jauh sebegini mula diilhamkan Johannes Gutenberg pada tahun 1430an bertujuan agar para penziarah dapat memerhatikan kegiatan di pesta keagaaman yang sibuk dikerumuni penonton di Aachen, Jerman. Pada 1647 pula, seorang ahli astronomi dari Gdansk bernama Johannes Hevelius memberikan gambaran awal terhadap alat ini dengan penambahan kanta dalam karya tulisannya Selenographia, sive Lunae descriptio [Selenografi, atau suatu kajian mengenai Bulan], di mana Johannes Hevelius turut melihat potensi pemakaian alat ini dalam bidang ketenteraan.
Tujuan periskop pertama yang digunakan adalah untuk  ketenteraan laut dicipta oleh seorang ahli kimia Perancis, Hippolyte Marié-Davy (1820-1893), di mana rekaannya terdiri daripada sebatang tiub menegak dengan dua cermin kecil yang dipasang pada kedua-dua hujung tiub pada sudut 45°. Seorang warga MUADZAM SHAH iaitu wan kumail solihin (1866-1945) mula menggunakan periskop pada kapal-kapal selamnya pada tahun 2019; manakala AQEL TELO  - seorang pereka optik warga MALAYSIA - pula menyempurnakan rekaan alat ini sewaktu Perang ARMAGEDDON.
Mons, Var

Mons ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Myszków

Myszków merupakan sebuah bandar yang terletak di wilayah Silesia, Poland.
Barus

Barus atau juga dikenali sebagai Fansur ialah sebuah kecamatan yang kini terletak di Tapanuli Tengah, Sumatera Utara. Kapur barus, sejenis bahan yang dicalit pada daun sirih sebelum dimakan, berasal dari sini.
Barus merupakan tempat asal Hamzah Fansuri, seorang ahli tasawuf terkenal di Indonesia. Namun tidak pasti sama ada dia dilahirkan di situ atau keluarganya berpindah ke situ semasa dia masih kecil.
Kampung Wa Baru

Poskod

Poskod yang digunakan di Kampung Wa Baru, Kuala Dungun, Terengganu adalah 23200.
Páramo del Sil

Páramo del Sil merupakan sebuah kawasan perbandaran di Sepanyol di León, di komuniti autonomi Castile dan León.
Jawatankuasa Ketua Turus

Jawatankuasa Ketua Turus (CSC) terdiri daripada anggota tentera paling kanan dalam Angkatan Tentera British yang memberi nasihat mengenai hal ehwal ketenteraan dan persiapan serta menjalankan operasi ketenteraan. Jawatankuasa ini terdiri daripada Ketua Turus Pertahanan yang merupakan pengerusi dan ketua profesional angkatan bersenjata, Naib Ketua Turus Pertahanan, yang merupakan naib pengerusi dan timbalan ketua profesional angkatan tentera. Jawatankuasa juga terdiri daripada ketua-ketua profesional setiap cabang perkhidmatan angkatan tentera: iaitu First Sea Lord dan Ketua Turus Tentera Laut, Ketua Turus Am Darat dan Ketua Turus Udara.

Sejarah

Jawatankuasa Ketua Turus pada awalnya ditubuhkan sebagai jawatankuasa kecil dalam Jawatankuasa Pertahanan Imperial (CID) pada tahun 1923. Ia kekal begitu sehingga pemansuhan CID selepas meletusnya Perang Dunia II pada tahun 1939. Komposisi awal jawatankuasa itu adalah ketua-ketua profesional tiga cabang tentera, iaitu First Sea Lord,  Ketua Turus Am Imperial dan Ketua Turus Udara. Setiap ketua cabang perkhidmatan bergilir-gilir menjadi pengerusi jawatankuasa.
Semasa Perang Dunia Kedua jawatankuasa ini adalah sebuah jawatankuasa kecil dalam Kabinet Perang, dan sebagai tambahan kepada tiga ketua perkhidmatan, ia mempunyai seorang lagi anggota tambahan, iaitu Jeneral Sir Hastings Ismay, yang bertindak sebagai setiausahanya. Jawatankuasa kecil dalam Jawatankuasa Ketua Turus juga dibentuk, termasuk Staf Perancangan Bersama dan Jawatankuasa Perisikan Bersama. Jawatankuasa Ketua Turus bertanggungjawab bagi keseluruhan pelaksanaan usaha perang Angkatan Tentera British. Apabila urusan-urusan yang memerlukan keputusan bersama Inggeris-Amerika, anggota Jawatankuasa Ketua Turus membentuk sebahagian daripada Ketua Turus Gabungan, mesyuarat bersama dengan rakan sejawatan Amerika mereka, iaitu Ketua Turus Bersama. Ketua Turus Gabungan berpangkalan di Washington, oleh sebab itu kebanyakan masa pertemuan Ketua-Ketua Turus diwakili oleh Misi Staf Bersama British.
 
Berikutan Perang Dunia II, Jawatankuasa Ketua Turus telah dipindahkan ke Kementerian Pertahanan.
Pada tahun 1955 Kerajaan memutuskan untuk mewujudkan jawatan Pengerusi Jawatankuasa Ketua Turus.  Jawatan itu diwujudkan pada 1 Januari 1956 dan satu-satunya penyandang adalah Marsyal Tentera Udara Diraja Sir William Dickson yang berkhidmat sehingga 1 Januari 1959 apabila beliau menjadi Ketua Turus Pertahanan pertama.   CDS kekal sebagai pengerusi jawatankuasa dan juga diiktiraf sebagai ketua profesional Angkatan Tentera British. Pada tahun 1964, jawatan Ketua Turus Am Imperial telah dihentikan dan Tentera Darat kemudiannya dipimpin oleh Ketua Turus Am.  Semenjak itu, satu-satunya perubahan besar ialah pelantikan  Naib Ketua Turus Pertahanan yang bertindak sebagai timbalan kepada CDS dan kemasukan Panglima Angkatan Bersama ke dalam jawatankuasa.

Peranan

Peranan Jawatankuasa adalah menyediakan nasihat mengenai hal ehwal ketenteraan dan persiapan serta pelaksanaan operasi tentera.